Spørgsmål: Hej. Jeg er en pige som ikke helt ved hvad jeg vil, men det enste som jeg har vidste jeg ville, var nok engang at starte mit eget op. Jeg er snart færdig som landmand, men har ikke tænkt mig at forsætte i landbruget resten af mit liv, men jeg kunne godt tænke mig at have min egen hestepension, som jeg ville kunne leve af eller have et mindre transportfirma til at køre kvæg med. Men men men, er det ikke svært at starte op?? Ved hestepension er det med job ved siden af, indtil det ville være helt op at køre. Ved transportfirma er det med en lastbil til at starte med og så mig selv.. Kan i ikke komme med nogle gode råd til hvordan og hvorledes?? jeg er 21 år 
Svar: ... kræver jo en meget stor investering før man kan starte den - og dermed tvivler jeg også på at det er noget ret mange kan leve af. Husk at den indtjening der er skal både forrente lån, dække daglige udgifter og dække løn til dig OG til en afløser når du ikke er der. At ikke have en ansat i netop den type firma, er ikke helt realistisk, da der skal være plads til at du selv kan holde et par fridage om året og måske endda have tid til hvis du bliver syg eller kommer til skade. Jeg kender ikke markedet for transport af kvæg, men mener umiddelbart at det lyder noget mere realistisk end hestepensionen. Der er selvfølgelig også en del investeringer - men en lastbil er dog en mindre investering end en landejendom  Jeg vil anbefale at du supplerer din landbrugsuddannelse med kurser i regnskab, samt selvfølgelig en masse iværksætterkurser og øvrige kurser der skal til for at realisere dine planer. Alle de kurser kan jo sagtens tages sideløbende med at du arbejder. Det kan godt være at du i løbet af kurserne finder ud af at det ikke er selvstændig du skal være - men lærdom er aldrig tabt, og det du lærer, kan også vise dig en helt tredie vej du kan gå med dine samlede uddannelser.